

**"Қазақстан Республикасының Үкіметі мен Қазақстан Республикасы Ұлттық Банкінің өңдеу өнеркәсібінде кәсіпкерлік субъектілерін қаржыландыруды қамтамасыз ету жөніндегі бірлескен іс-қимыл жоспарын бекіту туралы" Қазақстан Республикасы Үкіметінің 2015 жылғы 11 наурыздағы № 124 қаулысына өзгеріс енгізу туралы**

Қазақстан Республикасы Үкіметінің 2016 жылғы 14 сәуірдегі № 216 қаулысы

      Қазақстан Республикасының Үкіметі **ҚАУЛЫ ЕТЕДІ:**

      1. «Қазақстан Республикасының Үкіметі мен Қазақстан Республикасы Ұлттық Банкінің өңдеу өнеркәсібінде кәсіпкерлік субъектілерін қаржыландыруды қамтамасыз ету жөніндегі бірлескен іс-қимыл жоспарын бекіту туралы» Қазақстан Республикасы Үкіметінің 2015 жылғы 11 наурыздағы № 124 қаулысына (Қазақстан Республикасының ПҮАЖ-ы, 2015 ж., № 13, 71-құжат) мынадай өзгеріс енгізілсін:

      көрсетілген қаулымен бекітілген Қазақстан Республикасының Үкіметі мен Қазақстан Республикасы Ұлттық Банкінің өңдеу өнеркәсібінде кәсіпкерлік субъектілерін қаржыландыруды қамтамасыз ету жөніндегі бірлескен іс-қимыл жоспарында:

      «Жалпы ережелер» деген бөлімде:

      «Қаражатты екінші деңгейдегі банктерге шартты түрде орналастырудың шарттары мен тетіктері» деген кіші бөлімде:

      4-тармақтың бірінші бөлігінің 7) тармақшасы мынадай редакцияда жазылсын:

      «7) «Даму» КДҚ» АҚ және ЕДБ арасында жасалған кредиттік келісім шеңберінде:

      өңдеу өнеркәсібінде ШОКС-қа берілген қарыздарды қайта қаржыландыруға ЕДБ бағыттайтын қарыздардың үлесі Мемлекеттік комиссия мақұлдаған ЕДБ лимитінің 25 %-ынан аспайды;

      өңдеу өнеркәсібінде ШОКС-тың айналым қаражатын толықтыру мақсаттары үшін ЕДБ бағыттайтын қарыздардың үлесі Мемлекеттік комиссия мақұлдаған ЕДБ лимитінің 25 %-ынан аспайды;

      өңдеу өнеркәсібінде ШОКС-тың жаңа жобаларын қаржыландыруға ЕДБ бағыттайтын қарыздардың үлесі Мемлекеттік комиссия мақұлдаған ЕДБ лимитінің кемінде 50 %-ын құрайды.».

      2. Осы қаулы қол қойылған күнінен бастап қолданысқа енгізіледі.

      *Қазақстан Республикасының*

*Премьер-Министрі                                    К.Мәсімов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК